John Howe

John Howe, nado en Vancouver o 21 de agosto de 1957, é un ilustrador canadense de libros e filmes, coñecido principalmente polos seus traballos baseados na obra de J. R. R. Tolkien.

Traxectoria
Howe e Alan Lee foron os artistas principais na triloxía do Señor dos Aneis de Peter Jackson. Tamén reilustrou os mapas do Señor dos Aneis, O hobbit e O Silmarillion entre 1996 e 2003.

Con todo, o seu traballo non se limita á obra de Tolkien. Ilustrou moitos libros de fantasía, como os de Robin Hobb, ou debuxado sobre a lenda anglosaxoa Beowulf. Contribuíu á adaptación da película The Chronicles of Narnia: The Lion, the Witch and the Wardrobe da obra de C. S. Lewis. En 2005, unha edición limitada da novela A Clash of Kings de George R. R. Martin foi publicada por Meisha Merlin Publishing, incluíndo varias ilustracións de Howe.

O seu último traballo con Peter Jackson é a adaptación cinematográfica da obra O Hobbit, formando equipo, unha vez máis, con Alan Lee como deseñador conceptual do mundo de Tolkien.

 Notas 

 Véxase tamén 
 Ligazóns externas 
 Páxina oficial de John Howe
 Retrato documental do artista

Categoría:Nados en 1957
Categoría:Ilustradores do Canadá
Categoría:Nados en Vancouver
Categoría:Ilustradores de J. R. R. Tolkien